stanford-oval/wikipedia huggingface dataset:
พระคัมภีร์คนยาก
เทววิทยาศาสนคริสต์ > การสืบทอด

วัตถุประสงค์หนึ่งของการตกแต่งคริสต์ศาสนสถานก็เพื่อเป็นการยืนยันความสำคัญและความมีบทบาทของคริสต์ศาสนสถานต่อคริสต์ศาสนาและต่อผู้ถือคริสต์ศาสนา ในความหมายอย่างกว้าง ๆ คริสต์ศาสนสถานคือผู้ถือคริสต์ศาสนาเอง แต่ในความหมายอย่างแคบ ๆ แล้วคริสต์ศาสนสถานก็จะหมายถึงองค์กร และ โดยเฉพาะองค์กรที่เสี่ยงต่อการถูกทำลายโดยผู้นอกศาสนา, คตินิยม, ความแตกแยก และ การปฏิรูป ซึ่งทำให้จำเป็นที่จะต้องบำรุงรักษา และ ยืนยันความคงอยู่ในฐานะของการเป็นทางสู่ความรอด
การตกแต่งคริสต์ศาสนสถานมักจะสะท้อนบทบาทของสถาบันศาสนา วัตถุประสงค์สำคัญวัตถุประสงค์หนึ่งคือการแสดงว่า “คริสต์ศาสนสถาน” ก่อตั้งขึ้นโดยสาวกและประวัติความเป็นมาก็สามารถสืบสาวกลับไปยังต้นตอได้โดยไม่มีช่องว่าง วิธีหนึ่งที่ใช้ในการแสดงความต่อเนื่องคือการเป็นเจ้าของเรลิกของสาวกหรือนักบุญผู้พลีชีพเพื่อศาสนาจากสมัยคริสเตียนยุคแรก การไปแสวงหาหรือซื้อขายแลกเปลี่ยนอวัยวะของนักบุญหรือเรลิกที่เกี่ยวข้องกับพระเยซูเป็นกิจการที่กระทำกันอย่างแพร่หลายรุ่งเรืองในสมัยกลาง ตัวอย่างเช่น มีคริสต์ศาสนสถานสามแห่งที่ต่างก็อ้างว่าเป็นเจ้าของร่างของมารีย์ชาวมักดาลา หรือจำนวนวัดที่อ้างว่าเป็นเจ้าของพระทนต์น้ำนมของพระแม่มารีย์ก็มีมากกว่าจำนวนฟันน้ำนมของเด็กเป็นต้น
เมื่อมีเรลิกแล้วทางคริสต์ศาสนสถานก็จะสร้างภาชนะ, หีบ หรือ กรอบตกแต่งสิ่งเหล่านี้กันอย่างหรูหราด้วยงาช้าง, ทอง และ อัญมณีอันมีค่า นักบุญบางองค์ที่ได้ชื่อว่าเป็นนักบุญผู้มีอำนาจในการรักษาอาการเจ็บป่วย ก็จะเป็นปัจจัยในการดึงดูดนักแสวงบุญเข้าวัดซึ่งเป็นการสร้างความมั่งคั่งและชื่อเสียงให้แก่วัดที่เกี่ยวข้อง และถ้าเป็นนักบุญที่มีชื่อเสียงเป็นที่รู้จักกันดีการดึงดูดก็จะครอบคลุมไปถึงคริสต์ศาสนาอื่นที่ตั้งเรียงรายบนเส้นทางการแสวงบุญมาจนถึงคริสต์ศาสนสถานที่เป็นที่เก็บรักษามงคลวัตถุของนักบุญผู้นั้น คริสต์ศาสนสถานสามแห่งที่เป็นที่นิยมกันที่สุดของนักแสวงบุญในสมัยกลางคือโบสถ์โฮลีเซพัลเครอในกรุงเยรูซาเลม, มหาวิหารซันตีอาโกเดกอมปอสเตลาในสเปน และ มหาวิหารแคนเทอร์เบอรีในเค้นท์ในอังกฤษ
คริสต์ศาสนสถานโดยเฉพาะสำนักสงฆ์มักจะมีนักบุญประจำวัดที่เป็นของตนเองเช่นมหาวิหารแคนเตอร์บรีก็จะมีนักบุญทอมัสแห่งแคนเตอร์บรี หรือ นักบุญทอมัส เบ็คเค็ทผู้ที่ถูกลอบสังหารโดยข้าราชสำนักในสมเด็จพระเจ้าเฮนรีที่ 2 ขณะที่กำลังทรงสวดมนต์อยู่ในคูหาสวนมนต์ภายในมหาวิหาร และในที่สุดสมเด็จพระเจ้าเฮนรีที่ 2 ก็ต้องทรงทำการแก้บาปโดยการเดินทางไปแสวงบุญหรือไปแก้บาปที่มหาวิหารแคนเตอร์บรี แม้ว่าหน้าต่างประดับกระจกสีของมหาวิหารจะสูญหายไปมาก แต่ก็ยังมีแผ่นกระจกที่ยังแสดงการปาฏิหาริย์ของนักบุญทอมัส เบ็คเค็ททั้งก่อนหน้าและหลังจากที่เสียชีวิตไปแล้ว
คริสต์ศาสนสถานที่เป็นสำนักสงฆ์จะเน้นเรื่องราวเกี่ยวกับนักบุญประจำลัทธิของสำนักสงฆ์ และที่พบเสมอคือภาพพระแม่มารีและพระบุตรล้อมรอบด้วยนักบุญที่รวมทั้งนักบุญในคริสต์ศตวรรษที่ 1 และนักบุญที่เป็นของลัทธิประจำสำนักสงฆ์ที่ว่าจ้างให้เขียนภาพ
อีกวิธีหนึ่งที่เป็นการรับรองสถานะของคริสต์ศาสนสถานคือบทบาทของความรับผิดชอบในการประกอบพิธีศักดิ์สิทธิ์ เช่นที่พบในวัดเซนต์จอห์นที่ไทด์เวลล์ในดาร์บีเชอร์ในอังกฤษที่เป็นงานแกะไม้ของคริสต์ศตวรรษที่ 20 ที่เป็นภาพพิธีรับศีลจุ่ม พิธีรับศีลมหาสนิท และ พิธีรับศีลบวช
ภาพชุด > โลก

หัวข้องานที่เป็นที่นิยมกันในบรรดาคริสต์ศาสนสถานหลายแห่งจะเป็นภาพสรรเสริญพระบารมีของพระเจ้าในการเป็น “พระผู้สร้าง” และ ผู้วางกฎระเบียบต่าง ๆ ในสิ่งที่ทรงสร้างขึ้น การสร้างงานก็มักจะเป็นภาพพระเจ้าขณะที่กำลังทรงสร้างสิ่งต่าง ๆ ตามที่บรรยายในหนังสือปฐมกาล - สร้างโลก, สร้างพระอาทิตย์ และ พระจันทร์บนท้องฟ้า และ สร้างมนุษย์ชายและหญิงคนแรก นอกจากนั้นก็ยังใช้สัญลักษณ์เช่นแม่น้ำสี่สายสำหรับโลกที่บรรยายว่าเป็นแม่น้ำที่ไหลจากสวนอีเดน เมื่อมาถึงสมัยบาโรก โลกก็จะเป็นลูกโลกกลมที่ความเป็นจริงแตกต่างกันออกไป
เช่นในพระธรรมปฐมกาล ที่ระบุแม่น้ำสี่สายที่แบ่งโลก เช่นเดียวกับบทเขียนสำคัญของคริสต์ศาสนาที่เขียนโดยผู้นิพนธ์พระวรสารสี่ท่าน ตามความเชื่อแล้วก็จะมีสี่ทิศ, ลมสี่ทิศ, ธาตุหลักทั้ง 4ที่ประกอบด้วยไฟ, อากาศ, ดิน และ น้ำ และอารมณ์ทั้งสี่ที่มีผลต่อธรรมชาติของมนุษย์ เลขสี่ดูเหมือนจะเป็นส่วนหนึ่งที่พระเจ้าทรงใช้ในการจัดระบบความเป็นระเบียบของโลก ฉะนั้นการสร้างงานที่เกี่ยวกับจำนวนสี่จึงพบเสมอในศิลปะคริสต์ศาสนา เพื่อแสดงให้เห็นถึงความสัมพันธ์ระหว่าง โลก และ สิ่งที่พระเจ้าทรงสร้างในโลก
“พระเจ้าสร้างโลก”
พระเจ้าสร้างอีฟจากอาดัม
มีเกลันเจโล
เพดานโบสถ์น้อยซิสทีนน
อิตาลี
“ระบบจักรวาล”
หน้าต่างเดือนธันวาคม, มกราคม และ กุมภาพันธ์
มหาวิหารโนเทรอดามแห่งชาร์ทร์
ฝรั่งเศส
จักรราศีบนหน้าต่างกุหลาบ
มหาวิหารแซงต์เดอนีส์
ฝรั่งเศส
แรงงานสิบสองเดือน
การเก็บเกี่ยวในเดือนกันยายน
ราว ค.ศ. 1510
“พรสวรรค์จากพระเจ้า”
นักบุญโจเซฟช่างไม้
บานพับภาพ
นายช่างแห่งเฟลมมาลล์
ค.ศ. 1425
ภาพชุด > จักรราศี

หัวเรื่องที่เกี่ยวกับการเป็นผู้สร้างของพระเจ้า คือระบบของพระเจ้า (God's Order) พระเจ้าในหนังสือปฐมกาลผู้ทรงสร้างพระอาทิตย์ให้ส่องให้โลกสว่างในเวลากลางวัน และพระจันทร์ในเวลากลางคืน ก็ยังทรงจัดให้ดวงดาวต่างให้โคจรไปตามการหมุนเวียนของฤดูกาลเพื่อให้เหมาะสมกับการเพาะปลูกและเก็บเกี่ยว สัญลักษณ์ของจักรราศีขนาดเล็กก็ยังคงใช้ประดับเช่นตามรอบโค้งของประตู หรือ บนหน้าต่างประดับกระจกสี ตามทรงโค้งของวัฏจักร นอกจากนั้นก็ยังเหมาะแก่การตกแต่งบนแผงแคบเล็กบนซี่หน้าต่างกุหลาบที่มีลักษณะกลมด้วย
จักรราศีเป็นสิ่งที่คู่เคียงกับงานศิลปะที่เรียกว่า “แรงงานสิบสองเดือน” (Labours of the Months) ซึ่งเป็นภาพแสดงกิจการต่าง ๆ ที่เกิดขึ้นในเดือนต่างของรอบปี เช่นการปลูกพืชพรรณ, การเก็บเกี่ยว, การล่าสัตว์ และ การเลี้ยงเทศกาลเป็นต้น
ภาพชุด > พรสวรรค์จากพระเป็นเจ้า

ตามปรัชญาพระธรรมปฐมกาลกล่าวว่าพระเจ้าทรงสร้างสวรรค์และโลกมนุษย์ และทรงสร้างมนุษย์ในรูปลักษณ์ของพระองค์ (พระธรรมปฐมกาล 1:26) และประทานความสามารถในการสร้างสรรค์ให้ หัวข้อนี้เป็นหัวข้อที่ไม่ปรากฏบ่อยนัก ถ้ามีก็จะเป็นการแสดงพรสวรรค์ในการเป็นช่างหิน, ช่างสลักไม้, จิตรกร และ ช่างกระจกขณะที่กำลังทำงานช่าง นอกจากนั้นก็ยังมีภาพของนักบวช, นักดนตรี หรือ นักคัด และ คนปั่นด้าย, คนทอผ้า, พ่อค้า, คนครัว, คนลากเกวียน, คนฆ่าสัตว์, หมอยา, คนล่าขนสัตว์, ชาวประมง และ คนเลี้ยงแกะ
โดยทั่วไปแล้วการสร้างงานศิลปะที่เป็นภาพชีวิตชาวบ้านจะไม่จัดอยู่ในประเภทศิลปะที่เรียกว่าวิจิตรศิลป์ แต่จะเป็นศิลปะที่ถือกันว่าเป็นศิลปะระดับรองหรือบางครั้งก็ไม่เป็นที่ทราบกัน ศิลปินจึงมักจะซ่อนภาพเหล่านี้ไว้ในพงใบไม้บนหัวเสา หรือ บนปุ่มหินบนเพดาน หรือบางครั้งก็จะเป็นแผ่นภาพเล็ก ๆ ตกแต่งภายนอกสิ่งก่อสร้าง หรือ สลักไว้ใต้เก้าอี้อิงภายในบริเวณร้องเพลงสวด
แต่ถ้างานศิลปะประเภทนี้สร้างโดยสมาคมศิลปิน ก็อาจจะเป็นงานชั้นดีที่สร้างโดยศิลปินมีชื่อ เช่นประติมากรรมชุดนักบุญผู้พิทักษ์ที่อยู่ในช่องบนผนังด้านนอกของโบสถ์ซันมีเกเล ใน ฟลอเรนซ์ที่เป็นภาพนักบุญจอร์จโดยโดนาเทลโล ซึ่งเป็นประติมากรรมที่เป็นที่รู้จักกันดีที่สุดชิ้นหนึ่งของยุคฟื้นฟูศิลปวิทยาตอนต้น นักบุญผู้พิทักษ์ต่างก็มีอาชีพต่าง ๆ เช่น ช่างเหล็ก, ทหาร, แพทย์, คนเก็บภาษี และ ช่างทำรองเท้า เก็บถาวร 2009-11-11 ที่ เวย์แบ็กแมชชีน เก็บถาวร 2012-05-23 ที่ เวย์แบ็กแมชชีน
ตัวอย่างสำคัญ

| ภาพ | สถานที่ |
| --- | --- |
: หอล้างบาปแห่งปาดัว งานตกแต่งหอศีลจุ่มกลมขนาดเล็กที่ตั้งอยู่ข้างมหาวิหารปาดัวเป็นงานชิ้นเอกของจุสโต ดิ เมนาบวยและถือกันว่าเป็นงานจิตรกรรมฝาผนังอันสมบูรณ์ของศิลปะพระคัมภีร์คนยากที่สร้างระหว่าง ค.ศ. 1376 ถึง ค.ศ. 1378
: โบสถ์ซันจีมิญญาโน โบสถ์ซันจีมิญญาโนมีจิตรกรรมฝาผนังที่ยังอยู่ในสภาพที่ดีมากโดยจิตรกรหลายคน ที่ประกอบด้วยภาพการตัดสินครั้งสุดท้าย, ฉากจากพันธสัญญาเดิมที่รวมทั้งเรื่องของโจป และ ชีวิตของพระเยซู และงานจิตรกรรมฝาผนังที่สำคัญอีกหลายชิ้น
: งานโมเสกที่มหาวิหารซันมาร์โก  มหาวิหารซันมาร์โกมีงานโมเสกอันงดงามตกแต่งประตูทางเข้า, ซุ้ม, ผนัง, เพดานโค้ง, โดม และ พื้น นอกจากนั้นก็ยังมีฉากกางเขน และ ฉากแท่นบูชาทองซานมาร์โค และเรลิกอีกมากมาย เก็บถาวร 2006-06-27 ที่ เวย์แบ็กแมชชีน
: ประติมากรรมและหน้าต่างประดับกระจกสีที่มหาวิหารชาทร์ มหาวิหารชาทร์มีหน้าต่างประดับกระจกสีที่รวมทั้งหน้าต่างที่เชื่อกันว่าเป็นหน้าต่างประดับกระจกสีแรกของโลก นอกจากนั้นด้านหน้าก็ยังเป็นประตูที่ตกแต่งด้วยงานสลักหินของสมัยกอทิกอันวิจิตรตระการตา งานประติมากรรมจากคริสต์ศตวรรษที่ 12 ที่ประตูหลวงเป็นงานที่ได้รับการกล่าวถึงมากที่สุดงานหนึ่งในงานเขียนทางประวัติศาสตร์ เก็บถาวร 2006-04-26 ที่ เวย์แบ็กแมชชีน
: ทางเข้าด้านตะวันตกของโบสถ์แซงต์ทีโบต์, ทัน, โอต์-แรง ทางเข้าด้านตะวันตกของโบสถ์แซงต์ทีโบต์ ทันน์มีประตูทางเข้าที่ใหญ่และสลักเสลาอย่างสวยงาน ตอนบนเป็นหน้าบันซ้อนกันหลายชั้น แถบแต่งโค้ง และรูปปั้นที่เป็นฉาก 150 ฉากจากทั้งพันธสัญญาเดิมและพันธสัญญาใหม่ที่ประกอบดัวยตัวปั้นกว่า 500 ตัว
: หน้าต่างประดับกระจกสีของมหาวิหารแคนเทอร์เบอรี มหาวิหารแคนเทอร์เบอรีมีหน้าต่างประดับกระจกสีของต้นสมัยกอทิกมากกว่ามหาวิหารใดในอังกฤษ แต่ในคริสต์ศตวรรษที่ 19 ก็ได้มีการถอดหน้าต่างเหล่านี้บางส่วนไปเก็บไว้ในพิพิธภัณฑ์ หรือ เป็นส่วนหนึ่งของงานสะสมส่วนบุคคล โดยสร้างงานใหม่แทนที่
: ฉากแท่นบูชาเกนต์ มหาวิหารเกนต์มีงานฉากแท่นบูชาชิ้นเอก ฉากแท่นบูชานี้ฉากเดียวก็สามารถเป็น “พระคัมภีร์คนยาก” ได้ด้วยตนเอง ภาพต่าง ๆ บนฉากประดับแท่นบูชาประกอบด้วยภาพบาปกำเนิด และ การไถ่บาป โดยมีลูกแกะศักดิ์สิทธิ์แห่งพระเจ้าและพระเยซูประทับบนบัลลังก์เป็นศูนย์กลาง
: ภาพนักบุญแซ็คคาไรห์, เวนิส นักบุญเศคาริยาห์เป็นบิดาของนักบุญยอห์นผู้ให้บัพติศมา เรื่องราวของนักบุญเศคาริยาห์ปรากฏในพระวรสารนักบุญลูกา. โบสถ์นักบุญเศคาริยาห์ เวนิสที่อุทิศให้แก่นักบุญเศคาริยาห์มีภาพเขียนสีน้ำมันอยู่หลายภาพโดยจิตรกรคนสำคัญของเวนิสที่รวมทั้งภาพแม่พระและพระกุมารล้อมรอบด้วยนักบุญโดยเบลลีนี เก็บถาวร 2006-08-22 ที่ เวย์แบ็กแมชชีน
: หน้าต่างประดับกระจกสีของมหาวิหารเซนต์แอนดรูว์ ซิดนีย์ หน้าต่างประดับกระจกสีของมหาวิหารเซนต์แอนดรูว์สร้างขึ้นในสมัยที่มีการฟื้นฟูศิลปะที่สูญหายไปในสมัยวิกตอเรีย ในออสเตรเลียก็ได้มีการสร้างวัดในช่วงนี้ราวสิบสองวัดภายในช่วงห้าสิบปี วัดที่เก่าที่สุดคือมหาวิหารเซนต์แอนดรูว์ ที่เป็นมหาวิหารที่มีงานหน้าต่างประดับกระจกสีแบบอังกฤษของคริสต์ศตวรรษที่ 19 อย่างครบถ้วน ที่รวมทั้งภาพชุดชีวิตของพระเยซู, ปาฏิหาริย์ และ ตำนานแฝงคำสอน
ระเบียงภาพ

ไอคอนไบแซนไทน์
“พระเยซูทรงจำแลงพระกาย”
จิตรกรรมฝาผนัง
“การจูบของจูดาห์”
จอตโต ดี บอนโดเน
ต้นคริสต์ศตวรรษที่ 14
ปาดัว, อิตาลี
จิตรกรรมฝาผนัง
“การประกาศของเทพ”
เปียโร เดลลา ฟรานเชสกา
คริสต์ศตวรรษที่ 15
จิตรกรรมสีฝุ่นเทมเพอรา
“พระเยซูเข้ากรุงเยรูซาเลม”
ดุชโช
คริสต์ศตวรรษที่ 13
เซียนา, อิตาลี
จิตรกรรมแผง
“การสังหารทารกผู้บริสุทธิ์”
ฟราอันเจลิโค
คริสต์ศตวรรษที่ 15
ฟลอเรนซ์, อิตาลี
จิตรกรรมแผง
“ปีเอต้า”
เจ็นทิเล เบลลินี
คริสต์ศตวรรษที่ 15
เวนิส, อิตาลี
จิตรกรรมสีน้ำมัน
“การชื่นชมของแมไจ”
โรเจียร์ ฟาน เดอ เวย์เด็น
คริสต์ศตวรรษที่ 15
เนเธอร์แลนด์
จิตรกรรมสีน้ำมัน
“พระเยซูเรียกนักบุญมัทธิว”
การาวัจโจ
คริสต์ศตวรรษที่ 16
อิตาลี
จิตรกรรมสีน้ำมัน
“อาหารค่ำมื้อสุดท้าย”
ทินโทเรตโต
คริสต์ศตวรรษที่ 16
เขียนที่เวนิส
งานแกะงาช้าง
“พระเยซูตรึงกางเขน
มารีย์ทั้งสาม
การขึ้นสวรรค์ของพระเยซู”
คริสต์ศตวรรษที่ 11
งานแกะงาช้าง
“การถวายพระกุมารในพระวิหาร”
คริสต์ศตวรรษที่ 14
ประติมากรรมนูน
“พระเยซูรับศีลจุ่ม”
คริสต์ศตวรรษที่ 13
แอบบีแซงต์เดอนีส์
ฝรั่งเศส
หน้าต่างประดับกระจกสี
“การนมัสการของคนเลี้ยงแกะ”
หน้าต่างประดับกระจกสี
“พระเยซูในสวนเกทเสมนี
และการหยันพระเยซู”
มหาวิหารเก้นท์
ราวคริสต์ศตวรรษที่ 16
เบลเยียม
หน้าต่างประดับกระจกสี
“The Miraculous draught of Fish”
คริสต์ศตวรรษที่ 13
มหาวิหารแคนเตอร์บรี
อังกฤษ
หน้าต่างประดับกระจกสี
“พระเยซูคืนชีพ”
คริสต์ศตวรรษที่ 20
สวิตเซอร์แลนด์
หน้าต่างประดับกระจกสี
“แมไจ”
ออสเตรเลีย
หน้าต่างประดับกระจกสี
“พระเยซูรักษาคนรับใช้ของทหาร”
ราวคริสต์ศตวรรษที่ 19
สเปเยอร์, เยอรมนี
งานโมเสก
“พระเยซูผู้พิพากษา”
ค.ศ. 1090-ค.ศ. 1100
กรีซ
ศิลปะผสมแบบบาโรก
"นักบุญฟรังซิสกับนิมิต"
ชาเปลที่
ภูเขาศักดิ์สิทธิ์แห่งออร์ตา
อิตาลี
บรรณานุกรม

Donald Attwater - The Penguin Dictionary of Saints, Penguin Books (1965)
Luciano Berti - Florence, the City and its Art, Becocci Editore (1979)
Luciano Berti - The Uffizi, Becocci Editore (1971)
Sarah Brown - Stained Glass, an Illustrated History, Bracken Books (1990) ISBN 1-85891-157-5
T.Francis Bumpus - The Cathedrals and Churches of Belgium, T.Werner Laurie Ltd (1928)
P.and C.Cannon Brooks - Baroque Churches, Paul Hamlyn (1969)
Enzo Carli - Sienese Painting, Summerfield Press (1983) ISBN 0-584-50002-5
Andre Chastel - The Art of the Italian Renaissance, Alpine Fine Arts Collection ISBN 0-88168-139-3
Kenneth Clark, David Finn - The Florence Baptistery Doors, Thames and Hudson (1980)
Sarel Eimerl - The World of Giotto, Time-Life Books, Amsterdam (1967) ISBN 0-900658-15-0
Mgr. Giovanni Foffani - Padua- Baptistery of the Cathedral, Edizioni G Deganello (1988)
Andre Grabar - The Beginnings of Christian Art, Thames and Hudson (1966)
Howard Hibbard - Masterpieces of Western Sculpture, (1977)
Rene Huyghe, editor - Larousse Encyclopedia of Byzantine and Medieval Art, Paul Hamlyn (1963)
Simon Jenkins - England's Thousand Best Churches, Allen Lane, Penguin Press (1999) ISBN 0-713-99281-6
Andrew Martindale - The Rise of the Artist in the Middle Ages and Early Renaissance, Thames and Hudson (1972) ISBN 0-500-56006-4
Emile Male, The Gothic Image, Religious Art in France of the Thirteen Century, English trans of 3rd edn of 1913, Collins, London (and many other editions)
Wim Swan - The Gothic Cathedral, Omega Books (1988) ISBN 0-907853-48-X
Wim Swan - Art and Architecture of the Late Middle Ages, Omega Books (1988) ISBN 0-907853-35-8
Rosella Vantaggi - San Gimignano, Town of Fine Towers, Plurigraf-Narni-Terni (1979)
แหล่งข้อมูลอื่น

The Internet Biblia Pauperum
Gallery of Ancient Mosaics เก็บถาวร 2006-06-27 ที่ เวย์แบ็กแมชชีน
Villard de Honnecourt เก็บถาวร 2006-06-18 ที่ เวย์แบ็กแมชชีน
The Catacombs of Rome
The Joy of Shards- History of Mosaic Art เก็บถาวร 2017-10-15 ที่ เวย์แบ็กแมชชีน
Udine, the City of Tiepolo เก็บถาวร 2010-03-09 ที่ เวย์แบ็กแมชชีน
Frescoes in the Sistine Chapel
Jacopo Robusti Tintoretto
Medieval Stained Glass windows from Esslingen am Neckar
Churches of Venice เก็บถาวร 2006-05-16 ที่ เวย์แบ็กแมชชีน
The Churchmouse Website เก็บถาวร 2019-08-23 ที่ เวย์แบ็กแมชชีน
ภาพเหมือนตนเองของแม็ทธิว แพริส นักพรตคณะเบเนดิกติน ผู้เป็นนักบันทึกประวัติศาสตร์และ จิตรกรเอกสารตัวเขียนสีวิจิตร และ นักเขียนแผนที่ชาวอังกฤษ
จิตรกรรมบนผนังด้านนอกของอารามโมลโดวิตาในโรมาเนีย
งานโมเสกจากราวปี ค.ศ. 1118 ภายในอะยาโซเฟียในอิสตันบุลในตุรกี เป็นภาพจักรพรรดิจอห์นที่ 2 โคมเนนอสแห่งจักรวรรดิไบแซนไทน์และพระมเหสีไอรีนขนาบแม่พระและพระกุมาร
“ชีวิตของพระเยซู” - ฉากแท่นบูชาอิเซนไฮม์โดยแม็ทไทอัส กรึนวอลด์จากโบสถ์โคลมาร์
“พันธสัญญาเดิม”- โจเซฟในอียิปต์บน “ประตูสวรรค์” โดยลอเร็นโซ กิเบอร์ติ
มรณสักขีของคริสต์ศตวรรษที่ 20 ที่แอบบีเวสต์มินสเตอร์, แกรนด์ดัชเชสเอลิซาเบธ เฟโอโดรอฟนาแห่งรัสเซีย, มาร์ติน ลูเทอร์ คิง จูเนียร์, อัครสังฆราชออสคาร์ โรเมโร และพาสเตอร์เดียทริค บอนเฮิฟเฟอร์
“วิวรณ์”- พระเยซูผู้ทรงเดชานุภาพหน้ามหาวิหารอองเฌส์
“การไถ่บาปด้วยความรัก”- แม่พระและพระกุมารกับนักบุญฟรังซิสแห่งอัสซีซี โดย ชิมาบูเยภายในชั้นล่างของมหาวิหารนักบุญฟรังซิสแห่งอัสซีซี
“การอ้างอิง”  - หน้าต่างด้านตะวันออกของโบสถ์เซนต์แมรีที่ชิลแลมในสหราชอาณาจักร เป็นภาพเก้าภาพที่เกี่ยวกับการสิ้นพระชนม์และการคืนชีพของพระเยซูที่คู่กับฉากจากพันธสัญญาเดิมที่เป็นเหตุการณ์ที่พยากรณ์สิ่งที่จะเกิดขึ้นต่อมา
พระเยซูคืนชีพ. จอตโต ดี บอนโดเน, ชาเปลสโครเวนยี, ปาดัว ราว ค.ศ. 1305
“สาวก”- ประติมากรรมไม้ของนักบุญเจมส์ใหญ่ผู้ที่เชื่อกันว่าได้เดินทางมาช่วยชาวสเปนในการเอาชนะผู้รุกรานชาวมัวร์
พอล อัลเลน

| พอล การ์ดเนอร์ อัลเลน |
| --- | --- |
อัลแลน ใน ค.ศ. 2013
เกิด: 21 มกราคม ค.ศ. 1953(1953-01-21) ซีแอตเทิล, วอชิงตัน, สหรัฐ
เสียชีวิต: 15 ตุลาคม ค.ศ. 2018(2018-10-15) (65 ปี) ซีแอตเทิล, วอชิงตัน, สหรัฐ
อาชีพ: ประธาน วัลแคน อิงค์
ปีปฏิบัติงาน: 1972-2018
เว็บไซต์: paulallen.com
พอล การ์ดเนอร์ อัลเลน (อังกฤษ: Paul Gardner Allen; 21 มกราคม ค.ศ. 1953 – 15 ตุลาคม ค.ศ. 2018) เป็นทั้งนักธุรกิจ, นักลงทุน, นักพัฒนาอสังหาริมทรัพย์ และนักการกุศลชาวอเมริกัน เขาเป็นผู้ร่วมก่อตั้งไมโครซอฟท์ร่วมกับบิล เกตส์ เขายังเป็นบุคคลที่ร่ำรวยที่สุดลำดับที่ 57 ตามการจัดอันดับความมั่งคั่งที่มูลค่าทรัพย์สินสุทธิ 13 พันล้านดอลลาร์สหรัฐใน ค.ศ. 2011 เขาเป็นทั้งผู้ก่อตั้ง และเป็นประธานของวัลแคน อิงค์ เขายังมีพอร์ตการลงทุนหลายพันล้านดอลลาร์ ที่รวมถึงบริษัทเอฟรี และกิสต์, การถือครองอสังหาริมทรัพย์ รวมถึงหุ้นเทคโนโลยี, บันเทิง และบริษัทสื่ออื่นๆ อัลเลนยังเป็นเจ้าของสองทีมกีฬาอาชีพ ซึ่งได้แก่ ซีแอตเทิล ซีฮอว์ค ของเอ็นเอฟแอล (NFL) และพอร์ตแลนด์ เทรลเบลเซอร์ส ของเอ็นบีเอ (NBA) รวมถึงเป็นเจ้าของส่วนหนึ่งของทีมสโมสรฟุตบอลซีแอตเทิล ซาวเดอร์ ที่เข้าร่วมแข่งขันรายการเมเจอร์ลีกซอกเกอร์ (MLS) ใน ค.ศ. 2009
หนังสืออ่านเพิ่ม

Rich, Laura, The accidental zillionaire: demystifying Paul Allen, Hoboken, N.J. : John Wiley & Sons, 2003. ISBN 0471234915
แหล่งข้อมูลอื่น

Paul Allen official home page
งานโดยหรือเกี่ยวกับ พอล อัลเลน ในห้องสมุดต่าง ๆ ในแคตาลอกของเวิลด์แคต
Paul Allen เก็บถาวร 2014-03-20 ที่ เวย์แบ็กแมชชีน entry from The Oregon Encyclopedia
Paul Allen เก็บถาวร 2011-06-06 ที่ เวย์แบ็กแมชชีน at THOCP.net
Business profile at Forbes
พอล แฮนด์ลีย์

พอล เอ็ม. แฮนด์ลีย์ (อังกฤษ: Paul M. Handley) นักหนังสือพิมพ์อิสระที่อาศัยและทำงานเป็นผู้สื่อข่าวต่างประเทศในเอเชียกว่ายี่สิบปี และสิบสามปีในประเทศไทย และก่อนหน้านี้ทำงานให้กับนิตยสารวิเคราะห์เศรษฐกิจ Far Eastern Economic Review
แหล่งข้อมูลอื่น

บทสัมภาษณ์ โดย Nicholas Farrelly จาก New Mandala เก็บถาวร 2007-10-08 ที่ เวย์แบ็กแมชชีน
พอลลา

พอลลา หรือ พอลล่า (อังกฤษ: Paula) โดยทั่วไปเป็นชื่อของผู้หญิง และสามารถหมายถึง
พอลล่า เทเลอร์ นักแสดง
พอลลา อับดุล นักร้องและนักแสดงชาวอเมริกัน
พอล ไรอัน

| พอล ไรอัน |
| --- | --- |
Paul Ryan


ประธานสภาผู้แทนราษฎรสหรัฐคนที่ 54
ดำรงตำแหน่ง 29 ตุลาคม 2558 – 3 มกราคม 2562
ประธานาธิบดี: บารัก โอบามา  ดอนัลด์ ทรัมป์
ก่อนหน้า: จอห์น เบย์เนอร์
ถัดไป: แนนซี เพโลซี
ประธานกรรมาธิการด้านรายได้ สภาผู้แทนราษฎรสหรัฐอเมริกา
ดำรงตำแหน่ง 3 มกราคม 2558 – 29 ตุลาคม 2558
ก่อนหน้า: เดวิด แคมป์
ถัดไป: เควิน เบรดี
ประธานกรรมาธิการการงบประมาณ  สภาผู้แทนราษฎรสหรัฐอเมริกา
ดำรงตำแหน่ง 3 มกราคม 2554 – 3 มกราคม 2558
ก่อนหน้า: จอห์น สแปรต
ถัดไป: ทอม ไพรซ์
 
ข้อมูลส่วนบุคคล
เกิด: พอล เดวิส ไรอัน 29 มกราคม พ.ศ. 2513 (54 ปี)
ศาสนา: โรมันคาทอลิก
พรรคการเมือง: พรรครีพับลิกัน
คู่สมรส: เจนนา ลิตเติล
บุตร: 3 คน
ลายมือชื่อ: 

พอล เดวิส ไรอัน  (อังกฤษ: Paul Davis Ryan; เกิด 29 มกราคม ค.ศ. 2513) เป็นอดีตนักการเมืองชาวอเมริกัน ดำรงตำแหน่งเป็นประธานสภาผู้แทนราษฎรสหรัฐคนที่ 54 ตั้งแต่วันที่ 29 ตุลาคม พ.ศ. 2558 ถึงวันที่ 3 มกราคม พ.ศ. 2562 ไรอันเป็นหนึ่งในสมาชิกของพรรครีพับลิกัน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  เยอรมนี  สหรัฐ  เช็กเกีย 
วิชาการ:  CiNii 
ศิลปิน:  มิวสิกเบรนซ์ 
ประชาชน:  รัฐสภาสหรัฐ 
อื่น ๆ:  SNAC  IdRef
พอล-ฟิลิป โฮเอินโซลเลิร์น

| พอล-ฟิลิป โฮเอินโซลเลิร์น |
| --- | --- |

เกิด: 13 สิงหาคม พ.ศ. 2491 (76 ปี) ปารีส ประเทศฝรั่งเศส
มีชื่อเสียงจาก: พระราชนัดดาในคาโรลที่ 2 แห่งโรมาเนีย พระราชภาติยะในมีไฮที่ 1 แห่งโรมาเนีย
คู่สมรส: รีอา ทรัฟเฟิล
บุตร: คาโรล เฟอร์ดินานด์ โฮเอินโซลเลิร์น
บิดามารดา: เจ้าชายเมอร์เซียแห่งโฮเฮนโซเลน เฮเลนา
พอล-ฟิลิป โฮเอินโซลเลิร์น (อังกฤษ: Paul-Philippe Hohenzollern) เป็นโอรสคนแรกของเจ้าชายเมอร์เซียแห่งโฮเฮนโซเลน กับเฮเลา พระชายาคนแรก เป็นหลานปู่คนแรกของคาโรลที่ 2 แห่งโรมาเนีย เป็นหลานอาคนแรกของมีไฮที่ 1 แห่งโรมาเนีย แต่โรมาเนียได้เปลี่ยนแปลงการปกครองแล้ว พระบรมวงศานุวงศ์ไม่มีสิทธิ์ครองราชย์แต่สามารถพำนักและปฏิบัติพระราชกรณียกิจได้ดังเดิมในฐานะพระราชวงศ์ พอลเองก็เช่นกัน ทำให้ประชาชนทั่วไปยกย่องให้เป็น เจ้าชายแห่งโรมาเนีย
พอล ฮาร์ตนอลล์

| พอล ฮาร์ตนอลล์ |
| --- | --- |
เกิด: 19 พฤษภาคม ค.ศ. 1968
ที่เกิด: ดาร์ทฟอร์ด เคนต์ อังกฤษ
แนวเพลง: อิเล็กทรอนิกา อคูสติก
อาชีพ: นักดนตรี นักแต่งเพลง นักร้อง
เครื่องดนตรี: เครื่องสังเคราะห์เสียง กีตาร์
ช่วงปี: ค.ศ. 1987 - ปัจจุบัน

เว็บไซต์: http://PaulHartnoll.com/
พอล ฮาร์ตนอลล์ (อังกฤษ: Paul Hartnoll) เกิดเมื่อวันที่ 19 พฤษภาคม ค.ศ. 1968 ในดาร์ทฟอร์ด เคนต์ เป็นสมาชิกวงออร์บิทัล
อัลบั้ม

The Ideal Condition
1 – Haven't We Met Before (4:25)
2 – For Silence (4:02)
3 – Simple Sounds (4:55)
4 – Please (4:04)
5 – The Unsteady Waltz (4:30)
6 – Nothing Else Matters (4:09)
7 – Patchwork Guilt (4:48)
8 – Aggro (4:20)
9 – Dust Motes (5:22)
อัลบั้ม > ซิงเกิล

Patchwork Guilt / Gloopy (2006)
Please (2007)
Gob Smack - จำหน่ายในรูปแบบดิจิทัลเท่านั้น(2008)
พอลลา โคล

| พอลลา โคล |
| --- | --- |

ข้อมูลพื้นฐาน
เกิด:  (1968-04-05) เมษายน 5, 1968 (56 ปี)
ที่เกิด: ร็อกพอร์ต รัฐแมสซาชูเซตส์ สหรัฐอเมริกา
แนวเพลง: อเดาต์คอนเทมโพแรรี, ป็อปร็อก, ดนตรีเอกซ์เพอริเมนทอล, อาร์ตร็อก
อาชีพ: นักร้อง-นักแต่งเพลง
ช่วงปี: 1992–ปัจจุบัน
ค่ายเพลง: Imago Records / Warner Bros. (1993–2003) Columbia (2003–2005) Decca (2006–ปัจจุบัน)

เว็บไซต์: Paula Cole Official Site
พอลลา โคล (อังกฤษ: Paula Cole) เกิดเมื่อวันที่ 5 เมษายน ค.ศ. 1968 เป็นนักร้อง-นักแต่งเพลงชาวอเมริกัน มีซิงเกิล "Where Have All the Cowboys Gone" ติดท็อป 10 บนบิลบอร์ดฮอต 100 ในปี 1997 และในปีถัดมาเธอได้รับรางวัลแกรมมี สาขาศิลปินหน้าใหม่ยอดเยี่ยม
พอล ดับบลิว.เอส. แอนเดอร์สัน

| พอล ดับบลิว> เอส. แอนเดอร์สัน |
| --- | --- |
แอนเดอร์สัน ในงาน วันเดอร์คอน 2012
เกิด:  (1965-03-04) 4 มีนาคม ค.ศ. 1965 (59 ปี) วอลล์เซนด์, ไทน์แอนด์แวร์, อังกฤษ
พลเมือง: อังกฤษ
ศิษย์เก่า: มหาวิทยาลัยวอร์วิก
อาชีพ: ผู้ผลิตภาพยนตร์
คู่สมรส: มิลลา โยโววิช (สมรส 2009)
บุตร: 3
พอล วิลเลียม สก็อตต์ แอนเดอร์สัน (อังกฤษ: Paul William Scott Anderson) เกิดวันที่ 4 มีนาคม ค.ศ. 1965 เป็นผู้กำกับภาพยนตร์ ผู้อำนวยการสร้างและนักเขียนบทชาวอังกฤษที่ทำงานด้านภาพยนตร์นิยายวิทยาศาสตร์และดัดแปลงวิดีโอเกมเป็นประจำ เขากำกับภาพยนตร์ภาพยนตร์เรื่อง ช้อปปิ้ง (1994), มอร์ทัล คอมแบท: นักสู้เหนือมนุษย์ (1995), อีเว้นท์ ฮอไรซัน: ผ่านรกสุดขอบฟ้า (1997), เอเลียน ปะทะ พรีเดเตอร์: สงครามชิงเจ้ามฤตยู (2004), เดธ เรซ: ซิ่ง สั่ง ตาย (2008) และไตรภาค เรซิเดนต์อีวิล: ผีชีวะ (2002–2017)
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1994 | ช้อปปิ้ง | ใช่ | ใช่ | ไม่ |  |
| 1995 | มอร์ทัล คอมแบท: นักสู้เหนือมนุษย์ | ใช่ | ไม่ | ไม่ |  |
| 1997 | อีเว้นท์ ฮอไรซัน: ผ่านรกสุดขอบฟ้า | ใช่ | ไม่ | ไม่ |  |
| 1998 | โซลเยอร์: ขบวนรบโค่นจักรวาล | ใช่ | ไม่ | ไม่ |  |
| 2002 | เรซิเดนต์อีวิล: ผีชีวะ | ใช่ | ใช่ | ใช่ |  |
| 2004 | เอเลียน ปะทะ พรีเดเตอร์: สงครามชิงเจ้ามฤตยู | ใช่ | ใช่ | ไม่ |  |
| 2004 | เรซิเดนต์อีวิล: ผ่าวิกฤตไวรัสสยองโลก | ไม่ | ใช่ | ใช่ |  |
| 2005 | เดอะ ดาร์ก | ไม่ | ไม่ | ใช่ |  |
| 2006 | ดีโอเอ: เปรี้ยว เปรียว ดุ | ไม่ | ไม่ | ใช่ |  |
| 2007 | เรซิเดนต์อีวิล: สงครามสูญพันธุ์ไวรัส | ไม่ | ใช่ | ใช่ |  |
| 2008 | เดธ เรซ: ซิ่ง สั่ง ตาย | ใช่ | ใช่ | ใช่ |  |
| 2009 | แพนดอรัม: ลอกชีพ | ไม่ | ไม่ | ใช่ |  |
| 2010 | เรซิเดนต์อีวิล: สงครามแตกพันธุ์ไวรัส | ใช่ | ใช่ | ใช่ |  |
| 2010 | เดธ เรซ: ซิ่ง สั่ง ตาย 2 | ไม่ | เขียนเรื่อง | ใช่ | ภาพยนตร์แผ่น |
| 2011 | สามทหารเสือ ดาบทะลุจอ | ใช่ | ไม่ | ใช่ |  |
| 2012 | เรซิเดนต์อีวิล: สงครามไวรัสล้างนรก | ใช่ | ใช่ | ใช่ |  |
| 2013 | เดธ เรซ: ซิ่ง สั่ง ตาย 3 | ไม่ | เขียนเรื่อง | ใช่ | ภาพยนตร์แผ่น |
| 2014 | ไฟนรกถล่มปอมเปอี | ใช่ | ไม่ | ใช่ |  |
| 2017 | เรซิเดนต์อีวิล: อวสานผีชีวะ | ใช่ | ใช่ | ใช่ |  |
| 2018 | เดธ เรซ: ซิ่ง สั่ง ตาย 4 | ไม่ | เขียนเรื่อง | ใช่ | ภาพยนตร์แผ่น |
| 2020 | มอนสเตอร์ ฮันเตอร์ | ใช่ | ใช่ | ใช่ |  |
| 2020 | เฮียร์ อาร์ เดอะ ยัง เมน | ไม่ | ไม่ | ฝ่ายบริหาร |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ พอล ดับบลิว.เอส. แอนเดอร์สัน
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 1995 | มอร์ทัล คอมแบท: นักสู้เหนือมนุษย์ |  47% (4.5/10) (38 รีวิว) |  | 58 (12 รีวิว) | $18,000,000 | $122,195,920 |
| 1997 | อีเว้นท์ ฮอไรซัน: ผ่านรกสุดขอบฟ้า |  27% (4.75/10) (74 รีวิว) |  | 35 (20 รีวิว) | $60,000,000 | $26,673,242 |
| 1998 | โซลเยอร์: ขบวนรบโค่นจักรวาล |  12% (3.55/10) (52 รีวิว) | — | — | $60,000,000 | $14,594,226 |
| 2002 | เรซิเดนต์อีวิล: ผีชีวะ |  36% (4.52/10) (129 รีวิว) |  | 33 (24 รีวิว) | $33,000,000 | $102,984,862 |
| 2004 | เอเลียน ปะทะ พรีเดเตอร์: สงครามชิงเจ้ามฤตยู |  21% (4.09/10) (148 รีวิว) |  | 29 (21 รีวิว) | $60,000,000 | $177,427,090 |
| 2008 | เดธ เรซ: ซิ่ง สั่ง ตาย |  42% (4.79/10) (159 รีวิว) |  | 43 (24 รีวิว) | $45,000,000 | $76,014,335 |
| 2010 | เรซิเดนต์อีวิล: สงครามแตกพันธุ์ไวรัส |  22% (4.11/10) (103 รีวิว) |  | 37 (14 รีวิว) | $60,000,000 | $300,228,084 |
| 2011 | สามทหารเสือ ดาบทะลุจอ |  26% (4.12/10) (95 รีวิว) |  | 35 (15 รีวิว) | $75,000,000 | $132,274,484 |
| 2012 | เรซิเดนต์อีวิล: สงครามไวรัสล้างนรก |  29% (4.35/10) (73 รีวิว) |  | 39 (17 รีวิว) | $65,000,000 | $240,159,255 |
| 2014 | ไฟนรกถล่มปอมเปอี |  27% (4.36/10) (162 รีวิว) |  | 39 (33 รีวิว) | $100,000,000 | $117,831,631 |
| 2017 | เรซิเดนต์อีวิล: อวสานผีชีวะ |  37% (4.47/10) (100 รีวิว) |  | 49 (19 รีวิว) | $40,000,000 | $312,257,250 |
| เฉลี่ย และ รวม | เฉลี่ย และ รวม |  30% (4.33/10) | 40 | 40 | $616 ล้าน | $1,622,640,379 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

พอล ดับบลิว.เอส. แอนเดอร์สัน ที่อินเทอร์เน็ตมูวีเดตาเบส
พอลิเมอร์เสริมเส้นใยสำหรับโครงสร้างคอนกรีตไม่อัดแรง

ลักษณะการใช้งาน GFRP ในการเสริมแรงภายในคอนกรีต
GFRP ในขนาดเส้นผ่านศูนย์กลางที่แตกต่างกัน
พอลิเมอร์เสริมเส้นใยสำหรับโครงสร้างคอนกรีตไม่อัดแรง (อังกฤษ: Fibre-reinforced polymers for non-prestressed concrte structures; ย่อ GFRP) เป็นไฟเบอร์กลาส โดยเป็นโพลิเมอร์ ประเภทหนึ่งที่ใช้ในการเสริมแรงในการก่อสร้างคอนกรีต ใช้ในงานก่อสร้างส่วนใหญ่ในประเทศไทย ตามที่ปรากฏในมาตรฐานอุตสาหกรรม มอก 2973-2562